เจ.พี.มอร์แกนตั้ง"ทวี พูนลาภมงคล"เสริมทัพ
เจ.พี.มอร์แกน แต่งตั้งผู้เชี่ยวชาญนำธุรกิจบริหารเงินสดและผลิตภัณฑ์ทางการเงินประจำประเทศไทย
17 ก.ค. 2562

เจ.พี.มอร์แกน แต่งตั้งผู้เชี่ยวชาญนำธุรกิจบริหารเงินสดและผลิตภัณฑ์ทางการเงินประจำประเทศไทย
เจ.พี. มอร์แกน แต่งตั้ง นายทวี พูนลาภมงคล เป็นหัวหน้าสายงานธุรกิจบริหารเงินสดและผลิตภัณฑ์ทางการเงิน ประจำประเทศไทย Wholesale Banking รายงานตรงต่อ นายคริสตีน แทน หัวหน้าสายงานธุรกิจบริหารเงินสดและผลิตภัณฑ์ทางการเงิน ภูมิภาคอาเซียน และ ม.ล. ชโยทิต กฤดากร กรรมการผู้จัดการใหญ่ บริษัท เจ.พี. มอร์แกน ประเทศไทย
นายทวีมีประสบการณ์ที่ครอบคลุมด้านงานบริหารการขายและการพัฒนาธุรกิจในสายงานธุรกิจ transaction banking มากว่า 17 ปี และที่ เจ.พี.มอร์แกน นายทวีรับหน้าที่บริหารและขับเคลื่อนธุรกิจ transaction banking ในประเทศไทย โดยมุ่งเน้นการจัดลำดับความสำคัญให้ใช้นวัตกรรมสนับสนุนลูกค้าในขณะที่ธุรกิจ Wholesale banking กำลังเปลี่ยนสู่ระบบดิจิทัล
นายแทน กล่าวว่า นายทวีมีประสบการณ์อย่างกว้างขวางในสายงาน transaction banking และบริษัทมีความยินดีที่คุณทวีจะมาร่วมงานกับเรา ด้วยความรู้จักตลาดไทยอย่างถ่องแท้และความเข้าใจที่ชัดเจนในด้านความต้องการของลูกค้า บริษัทมั่นใจว่านายทวี จะให้บริการลูกค้าสถาบันการเงิน บริษัทไทยและบริษัทต่างชาติได้อย่างดียิ่ง เจ.พี.มอร์แกนได้ลงทุนในเทคโนโลยีสำหรับธุรกิจการโอนเงินอย่างต่อเนื่อง บริษัทจึงหวังว่าภายใต้การนำของนายทวี องค์กรจะเสริมประสบการณ์ของลูกค้าผ่านโซลูชั่นนวัตกรรม เช่นสาขาเสมือนจริง
ม.ล.ชโยทิต กล่าวว่า เศรษฐกิจไทยยังคงแข็งแกร่งอยู่ แต่ความไม่แน่นอนในด้านมหภาคส่งผลให้ธุรกิจต้องทำงานด้วยกลยุทธ์มากขึ้นในการฉวยประโยชน์จากโอกาสที่มีเพื่อขยายธุรกิจท่ามกลางบรรยากาศการแข่งขันที่สูงขึ้น บริษัทตื่นเต้นกับการทำงานของนายทวีที่จะมอบให้แก่ลูกค้า เจ.พี.มอร์แกน ดำเนินธุรกิจในประเทศไทยเป็นเวลากว่า 50 ปี และบริษัทยังคงมั่นคงในการเสนอแนวทาง คำแนะนำและทางออกให้แก่ลูกค้า